কাতার জাতীয় ফুটবল দল তাদের প্রথম আন্তর্জাতিক ম্যাচ খেলে ১৯৭০ সালের ২৭ মার্চে, স্বাগতিক বাহরাইন জাতীয় ফুটবল দলের বিরুদ্ধে। খেলায় কাতার ১-২ গোলে পরাজিত হয়। কাতারের হয়ে গোলটি করেন "মুবারক ফারাজ"।

গালফ কাপে নবগঠিত কাতার দল ১ পয়েন্ট নিয়ে তলানিতে অবস্থান করে। তারা সৌদি আরবের সাথে ১-১ ড্র করে পয়েন্টটি অর্জন করে। ১৯৭২ সালের গালফ কাপেও তারা টানা ৩টি ম্যাচ হেরে তলানিতে থেকে যায়। তবে পরের টুর্নামেন্টে তারা ঘুরে দাঁড়ায়। ১৯৭৪ সালের এ টুর্নামেন্টে তারা ওমানকে ৪-০ গোলে হারিয়ে সেমিফাইনালে যায়। সেমিফাইনালে সৌদির কাছে হারলেও তৃতীয় স্থান নির্ধারণী ম্যাচে সংযুক্ত আরব আমিরাতকে ট্রাইবেকারে হারিয়ে ৩য় হয়।

১৯৭৫ সালে তারা প্রথমবারের মতো এএফসি এশিয়ান কাপের বাছাই পর্বে অংশ নিলেও কোয়ালিফাই করতে ব্যর্থ হয়। ১৯৭৬ সালের গালফ কাপে স্বাগতিক দল হিসেবে কাতার ৩য় স্থান অর্জন করে।

দলটি প্রথম ফিফা বিশ্বকাপ বাছাই পর্বে অংশ নেয় ১৯৭৭ সালে। আরব আমিরাতের বিপক্ষে ১১ মার্চ দলটির প্রথম ম্যাচ হওয়ার কথা থাকলেও আমিরাত শেষ মুহূর্তে প্রতিযোগিতা থেকে সরে দাঁড়ায়। ফলে টুর্নামেন্টে কাতারের অভিষেক হয় দুই দিন পর; বাহরাইনকে ২-০ গোলে হারানোর মধ্যে দিয়ে।

সম্প্রতি ডাক পাওয়া খেলোয়াড়
১৯৯০ থেকে ২০০০
বিভিন্ন টুর্নামেন্টের পরিসংখ্যান
১৯৭০ থেকে ১৯৮০